recursal/SuperWikiNEXT-32B huggingface dataset:
Robert pada tahun 1839 dan berumur 29 tahun
**Robert Schumann** (AFA: /ˈʃuːman/) merupakan seorang penggubah, pemain piano dan pengkritik muzik yang berpengaruh dari Jerman pada era romantis.

Robert dilahirkan di Zwickau, Kerajaan Saxony, dan dia anak ke-5 dan terakhir Johana Christiane dan August Schumann. Robert sangat berpengaruh pada kurun ke-19 and selepasnya, walau dengan pengamalan cara penggubahan yang lebih bertradisi olehnya selepas perkahwinannya. Antara hasil gubahan Robert Schumann ialah Op. 1, Ubahan pada nama "Abegg" (1830) dan Kreisleriana, Op. 16 (1838) hingga Op. 148, Lagu Kematian (1852).

|  |  |  |  |  |  |  |
| --- | --- | --- | --- | --- | --- | --- |
|  | 

| Kreisleriana, Op. 16 (1838) |
| --- |
| N8. Schnell und spielend |
|  |
| Giorgi Latso, piano |
| 

---

 |

 |
| *Masalah mendengarkan ? Sila lihat bantuan media.* |

Rujukan
-------

1. ↑  Daverio, Grove online. According to Daverio, there is no evidence of the middle name "Alexander" that appears in some sources.
Pemulihan Gyeonghuigung dan pemandangan sekitarnya. 
**Istana Gyeonghui** (dalam bahasa Korea: *Gyeonghuigung*, secara harfiah *Istana Harmoni Tenang*) ialah sebuah istana yang terletak di Seoul, Korea Selatan. Ia salah satu daripada "Lima Istana Besar" yang dibina oleh Dinasti Joseon.

Sejarah
-------

Pembinaan bermula pada tahun 1600-an semasa pemerintahan Raja Gwanghaegun. Dalam zaman Joseon yang terakhir, Gyeonghuigung berkhidmat sebagai istana sekunder untuk raja, dan disebabkan ia terletak di sebelah barat Seoul, ia juga dikenali sebagai *Seogwol* (sebuah istana di barat). Istana sekunder biasanya ialah istana untuk Raja berpindah ke semasa kecemasan. 

Dari Raja Injo ke Raja Cheoljong, sekitar sepuluh raja dinasti Joseon tinggal di Gyeonghuigung ini. Istana ini dibina dengan menggunakan geografi condong gunung sekitarnya, mempunyai keindahan tradisional dalam seni bina dan banyak kepentingan sejarah. Untuk sementara waktu, ia mempunyai saiz yang agak besar, bahkan sampai ke tahap mempunyai jambatan yang melengkung yang menghubungkannya ke istana Deoksugung. Untuk menghadap raja, terdapat bangunan Sungjeongjeon dan Jajeongjeon, dan untuk beradu pula, terdapat bangunan Yungbokjeon dan Hoesangjeon. 

Kebanyakan Gyeonghuigung musnah dalam dua kebakaran yang berlaku pada abad ke-19, semasa pemerintahan Raja Sunjo dan Raja Gojong. Jepun membongkar apa yang tersisa dari istana ini semasa pendudukan mereka di semenanjung Korea, dan sebuah sekolah untuk warga Jepun dibina di tapak ini. Dua struktur utama bekas istana - balai takhta Sungjeongjeon dan gerbang Heunghwamun - telah dibongkar dan berpindah ke bahagian lain di Seoul. Pembinaan semula bermula pada tahun 1990-an sebagai sebahagian daripada inisiatif pemerintah Korea Selatan untuk membina semula "Lima Istana Besar" yang banyak dimusnahkan oleh orang Jepun. Walau bagaimanapun, disebabkan oleh pertumbuhan bandar dan berdekad-dekad pengabaian, kerajaan hanya dapat membina semula sekitar 33% dari bekas Istana.

Penggunaan sekarang
-------------------

Ia adalah Tapak Bersejarah No. 271. 

Di perkarangan istana hari ini, terdapat Muzium Sejarah Seoul dan bangunan muzium seni Seoul. Ia juga menempatkan Transformer Prada pada tahun 2009.

Lihat juga
----------

* Senarai istana
* Seni bina Korea
* Sejarah Korea

Rujukan
-------

1. ↑  "The 5 Palaces of Seoul". *Chosun Ilbo*. 24 January 2012. Dicapai pada 23 April 2012.
2. ↑  "Gyeonghuigung Palace". Cultural Heritage Administration of Korea. Diarkibkan daripada yang asal pada 2013-07-24. Dicapai pada 11 September 2015.
3. ↑

Pautan luar
-----------

* Panduan rasmi dari Pentadbiran Warisan Budaya
* Muzium Seni Seoul
* Panduan Seoul  : Istana Gyeonghuigung

| * l
* b
* s
Korea Lima Istana Besar Korea |
| --- |
| 
* Changdeokgung
* Changgyeonggung
* Deoksugung
* Gyeongbokgung
* Gyeonghuigung

 |
**Robert F. Riley** (22 Disember 1935 – 4 Mac 2000  ) merupakan seorang ahli matematik Amerika Syarikat. Beliau terkenal dengan kerjanya dalam topologi dimensi rendah menggunakan alat pengiraan dan geometri hiperbolik, menjadi salah satu inspirasi untuk penemuan William Thurston kemudiannya dalam topologi 3 dimensi .

Kerjaya
-------

Riley memperoleh ijazah sarjana muda dalam matematik dari MIT pada tahun 1957; tidak lama selepas itu beliau berhenti daripada program siswazah dan terus bekerja dalam industri, akhirnya berpindah ke Amsterdam pada tahun 1966. Pada tahun 1968 beliau mengambil jawatan sementara di Universiti Southampton.  Beliau mempertahankan Ph.D. di institusi ini pada tahun 1980, di bawah David Singerman.  Untuk dua tahun berikutnya beliau menduduki jawatan pasca doktoral di Boulder di mana William Thurston bekerja pada masa itu, sebelum berpindah ke Universiti Binghamton sebagai profesor.

Nota
----

1. ↑  "Deaths–Robert Freed Riley" (PDF). *Notices of the American Mathematical Society*. **47** (6): 679. 2000.
2. ↑  Thurston 1982.
3. 1 2  Brin, Jones & Singerman 2013.
4. ↑  Robert Riley di Mathematics Genealogy Project

Rujukan
-------

* Thurston, William P. (1982). "Three dimensional manifolds, Kleinian groups and hyperbolic geometry". *Bulletin of the American Mathematical Society*. **6** (3): 357–382. doi:10.1090/S0273-0979-1982-15003-0.
* Brin, Matthew G.; Jones, Gareth A.; Singerman, David (2013). "Commentary on Robert Riley's article "A personal account of the discovery of hyperbolic structures on some knot complements"". *Expositiones Mathematicae*. **31** (2): 99–103. arXiv:1301.4599. doi:10.1016/j.exmath.2013.01.002. MR 3057119.

|  |  |
| --- | --- |
| Kawalan kewibawaan: Pangkalan data saintifik Sunting ini di Wikidata | 
* MathSciNet
* Projek Genealogi Matematik
* zbMATH

 |
**Sanjay Purusottam** merupakan juruterbang kapal terbang Cessna 152. Dia menyertai Elite Flying Club yang terletak di Lapangan Terbang Senai, bandar Senai, Johor.

Terhempas di Gunung Pulai
-------------------------

Pada 25 Januari 2009, Sanjay didapati terhempas bersama kapal terbang Cessna 152 di Gunung Pulai, daerah Pontian,selatan Johor, Malaysia. Empangan air terletak di Gunung Pulai dan ditadbir oleh pihak berkuasa Singapura kerana air darinya disalurkan melalui paip besar ke pulau Singapura.

Kapal terbang itu berlepas dari Lapangan Terbang Senai , Johor menuju ke Lapangan Terbang Batu Berendam, Melaka jam 9.42 pagi dan hilang dari radar di menara kawalan di Johor dan Melaka pada 10.50 am. Kapal terbang itu mempunyai 2 tempat duduk. Sanjay berumur 30-an ditemui selamat tetapi cedera terbakar di bahagian tubuh. OCPD Supt Zulkefly Yahya dari Balai Polis Kulaijaya mengesahkan pasukan penyelamat berjaya menemui Sanjay di Gunung Pulai, berdekatan Saleng dan Kulai. Operasi penyelamat mengadakan markas di Dewan Kampung Seri Pulai.

Sanjay merupakan warganegara India dan mendapat status PR di Singapura. Kegemaran masa lapangnya memandu kapal terbang.Ketika melawat di Hospital Sultanan Aminah di Johor Bahru, isterinya Shubdha Bhave (35) enggan memberi sebarang maklumat. Sanjay dipindahkan le Hospital Mount Elizabeth di Singapura.

Rujukan
-------

1. ↑  CESSNA CRASH UPDATE: Efforts to airlift injured pilot to hospital hampered by thick fog
2. ↑  Missing Cessna found, pilot trapped (Update 4)
3. ↑  Pilot trapped for six hours
**Nathan-Ray Michael Fields** (lahir 5 Mei 1987) merupakan pelakon Amerika Syarikat dan juga seorang produser.

Biografi
--------

Nathan merupakan anak kepada Janice Dickinson dan produser TV, Simon Fields. Beliau dilahirkan di Los Angeles, California. Beliau turut mempunyai seorang adik perempuan, Savannah Dickinson.

Fields mula dikenali setelah muncul dalam siri realiti ibunya, *Janice Dickinson Modeling Agency*, yang mana beliau bertindak sebagai penerbit bersekutu. 

beliau juga bertindak sebagai penerbit eksekitif untuk filem *A Tale About Bootlegging* dan pembantu penerbit menerusi *El Cantante* dan *Shall We Dance*.

Pautan Luar
-----------

* Nathan Fields di Pangkalan Data Filem Internet (IMDb)

| * l
* b
* s
*Janice Dickinson Modeling Agency* |
| --- |
| Official website |
| Bintang | Janice Dickinson • Nathan Fields |
| Peragawan dan Peragawati | J.P. Calderon • Brian Kehoe • Bryan McMullin • Chandler Maness  • Crystal Truehart  • Pierce Ross |
| Lain-lain | *Christmas with the Dickinsons*  • *Janice & Abbey* |
**Nathalie Holscher** ialah seorang pembawa acara, penyanyi dan model berkebangsaan Indonesia. dia terkenal selepas kedekatannya dengan komedian Sule yang mana pada akhirnya, mereka berdua menikah pada tanggal 15 November 2020.

Kehidupan peribadi
------------------

Nathalie Holscher diketahui sempat berpacaran dengan bassist band Zigaz yang bernama Ebby. Sayangnya, mereka sempat terlibat konflik pada tanggal 20 April 2014, dimana Nathalie Holscher dan asistennya semasa itu dianiaya oleh Ebby di apartemennya dengan cara didorong, dipukul, serta ditendang. Nathalie sendiri mengaku mengalami luka pada bahagian bibir, sehingga mengeluarkan darah, hingga mengakibatkan rasa kesakitan. Kes tersebut sempat dilaporkan ke Polsek Pancoran, Jakarta Selatan, namun tidak diketahui secara pasti kelanjutannya.

Anugerah
--------

| Tahun | Anugerah | Kategori | Hasil |
| --- | --- | --- | --- |
| 2020 | **Silet Awards 2020** | Pasangan Tersilet (bersama Sule) | Tercalon |

Rujukan
-------

1. ↑  Media, Kompas Cyber. "Dijaga Ketat, Begini Suasana Tempat Pernikahan Sule dan Nathalie Holscher Halaman all". *KOMPAS.com* (dalam bahasa Indonesia). Dicapai pada 2020-12-26.
2. ↑  Media, Kompas Cyber. "Sah, Sule Resmi Menikahi Nathalie Holscher di Hari Ulang Tahunnya Halaman all". *KOMPAS.com* (dalam bahasa Indonesia). Dicapai pada 2020-12-26.
3. ↑  "Ebby 'Zigaz' Dilaporkan ke Polisi Atas Kasus Penganiayaan". *detikhot* (dalam bahasa Indonesia). Dicapai pada 2020-12-26.
**National Amusements, Inc.**ialah syarikat teater dan pegangan media massa swasta Amerika yang berpangkalan di Dedham, Massachusetts dan diperbadankan di Maryland. Ia merupakan induk Viacom dan CBS Corporation, kedua-dua yang telah dibentuk di tahun 2006 selepas mereka telah berpisah dari Viacom asal.

Setakat Disember 2016, National Amusements, melalui anak-anak syarikat, memegang kira-kira 79.8% dari Kelas A (mengundi) saham biasa Viacom Inc. membentuk 10% dari keseluruhan ekuitai Syarikat, dan memegang kira-kira 79.5% dari Kelas A (mengundi) saham biasa sdan ada 2,4% dari Kelas B (bukan mengundi) saham biasa CBS Corporation, membentuk 9.1% dari keseluruhan ekuiti Syarikat.

Syarikat ini beroperasi lebih dari 1,500 skrin filem di seluruh Timur laut Amerika Syarikat, United Kingdom, Amerika Latin, dan Rusia di bawah Showcase Cinemas, Multiplex Cinemas, Cinema de Lux, dan KinoStar.

Rujukan
-------

1. 1 2  Staff, Variety (21 December 2015). "Report: Shari Redstone Rejected $1 Billion Buyout Offer of Her Stake in Family Empire".
2. ↑  U.S. Securities and Exchange Commission (2018-03-26). "U.S. Securities and Exchange Commission EDGAR".

Pautan luar
-----------

* Tapak web rasmi
* Showcase Cinemas website
* 2001 Box Office Magazine profile of the company
* Yahoo! - National Amusements Inc. Company Profile
Versi awal Mini Moke
Mini Moke 1967
Mini Moke Portugal 1984
Mini Moke adalah kereta sewa popular dalam dekad 1990-an di Barbados.
**Mini Moke** adalah satu varian kereta Mini yang direka untuk British Motor Corporation oleh Sir Alec Issigonis. Nama kenderaan ini berasal daripada nama Mini yang mana kerangka Mini Moke diasaskan dan "Moke" satu perkataan kuno untuk keldai .

Reka bentuk asal adalah sebagai sebuah kenderaan pelbagai guna tentera seperti mana kenderaan Jeep yang digunakan oleh Angkatan Tentera Amerika Syarikat. Tetapi saiz roda yang kecil dan ketinggian Mini Moke tidak mencukupi untuk kegunaan jalan lasak (*off road*). Oleh itu, Mini Moke ditawarkan kepada orang awam sebagai kenderaan pelbagai guna kos rendah yang memerlukan selenggaraan mudah. Mini Moke akhirnya diterima ramai sebagai sebuah bugi pantai (*beach buggy*) dan mencapai tahap kultus di Australia, Amerika Syarikat dan di tempat-tempat peranginan tropika yang lain. 
Mini Moke awal menggunakan enjin asal seri A, transmisi dan suspensi asal kereta Mini keluaran British Motor Corporation .

Kenderaan Mini Moke mula dibina di kilang BMC di Longbridge di Birmingham, tetapi pengeluarannya kemudiannya dipindahkan ke luar negara. Sebanyak 14,500 buah kenderaan Mini Moke dikeluarkan di United Kingdom di antara tahun 1964 and 1968, dan 26,000 buah kenderaan dikeluarkan di Australia di antara tahun 1966 dan 1981. 10,000 buah kenderaan lagi dikeluarkan di Portugal dalam tahun 1980 hingga 1993 apabila pengeluaran Mini Moke ditamatkan .

Rujukan
-------

1. ↑  Wood, Jonathan (2005). *Alec Issigonis: The Man Who Made the Mini*. Breedon Books Publishing. ISBN 1-85983-449-3.
2. ↑  Tim Nuttall. *Mini Moke 1964–1989*. ISBN 1-870642-94-5.
3. 1 2  Chris Rees. *Complete Classic Mini 1959–2000*. ISBN 1-899870-60-1.
4. ↑  R.M.Clarke. *Mini-Cooper 1961–1970*. ISBN 0-907073-17-4.
5. ↑  R. M. Clarke. *Mini Moke Ultimate Portfolio*. ISBN 1-855206-90-0.
6. ↑  R. M. Clarke, Tim Nuttall. *Mini Moke, 1964-1994*. ISBN 1-855202-40-9.

Pautan luar
-----------

|  |  |
| --- | --- |
|  | Wikimedia Commons mempunyai media berkaitan ***Mini Moke*** |

* Kelab Mini Moke.
Logo lama yang digunakan di China.
**Miniso** (Cina ringkas: 名创优品code: zh is deprecated ; Cina tradisional: 名創優品code: zh is deprecated ; pinyin: *Míngchuàng Yōupǐn*; Hepburn: *Meisō Yūhin*; digayakan sebagai **MINISO**, **メ イ ソ ウ**) ialah peruncit murah dan rantaian kedai pelbagai jenis China yang mengkhususkan dalam barangan isi rumah dan barangan termasuk kosmetik, alat tulis, mainan dan peralatan dapur. Diasaskan pada 2011 oleh pereka Jepun Jun'ya Miyake dan usahawan Cina Ye Guofu, syarikat itu beribu pejabat di Guangzhou, China, di bawah syarikat Aiyaya Cina. Pada tahun 2016, pendapatan jualan syarikat mencapai $ 1.5 bilion, daripada $ 769.9 juta setahun sebelumnya.

Miniso berkembang di luar pasar China dan mengendalikan 1,800 kedai di benua Asia, Eropah,Australia, Afrika, dan Amerika. Ia mempunyai rancangan pada 2015 untuk membuka 6,000 kedai di seluruh dunia.

Rujukan
-------

1. ↑  "MINISO going places despite Muji copycat charge". *Hong Kong Economic Journal*. June 10, 2016. Dicapai pada January 3, 2017.
2. ↑  "Miniso stores set global retail record". Inside Retail Singapore. March 30, 2016. Dicapai pada January 3, 2017.
3. ↑  "Stores around the world". Miniso. Diarkibkan daripada yang asal pada March 9, 2015. Dicapai pada January 3, 2017. Unknown parameter `|dead-url=` ignored (bantuan)
4. ↑  Fang, Joy (December 16, 2015). "How Miniso wants to conquer the world one store at a time". Today Online. Dicapai pada January 3, 2017.

Pautan luar
-----------

* Tapak web rasmi
**Gurun Karakum**, juga dieja **Kara-Kum** dan **Gara-Gum** (Bahasa Turkmen: *Garagum*code: tk is deprecated , Templat:IPA-tk; Bahasa Rusia: Караку́мыcode: ru is deprecated , tr. *Karakumy*,IPA: [kərɐˈkumɨ];), adalah padang pasir di Asia Tengah. Namanya bermaksud *Pasir Hitam* dalam bahasa Turki, merujuk kepada tanah gelap yang terletak di bawah permukaan pasir di sebahagian besar gurun itu. Ia menduduki kira-kira 70 peratus, atau 350,000 km², dari kawasan Turkmenistan. 

Penduduknya jarang, dengan purata satu orang per 6.5 km² (satu orang per 2.5 batu persegi). Hujan juga jarang, antara 70 hingga 150 mm setahun.

Meliputi kebanyakan Turkmenistan sekarang, Gurun Karakum terletak di timur Laut Caspian, dengan Laut Aral di utara dan sungai Amu Darya dan gurun Kyzyl Kum di timur laut. Pada masa moden, dengan pengecutan Laut Aral, "Aral Karakum" yang telah muncul dari kawasan yang dahulunya dasar laut, dengan anggaran kawasan seluas 15,440 km persegi/40,000 km². Walaupun tahap Laut Aral telah berfluktuasi kewujudannya, kejatuhan peringkat paling akhir adalah disebabkan oleh projek pengairan besar-besaran Kesatuan Soviet di rantau ini. Walaupun Laut Aral Utara kini sedang meningkat, Laut Aral Selatan masih berkurang, dengan itu mengembangkan saiz padang pasir itu.

 Peta Asia Tengah. Gurun Karakum ditonjolkan di bahagian bawah. 
 Kawah gas Darvaza, yang juga dikenali sebagai Pintu ke Neraka, pada waktu malam di Gurun Karakum

Lihat juga
----------

* Gurun Kyzylkum
* Senarai gurun mengikut saiz

Rujukan
-------

1. ↑  Scheffel, Richard L.; Wernet, Susan J. penyunting (1980). *Natural Wonders of the World*. United States of America: Reader's Digest Association, Inc. m/s. 199. ISBN 0-89577-087-3.
2. ↑  "Karakum Desert -- Britannica Online Encyclopedia". www.britannica.com. Dicapai pada 2008-02-22.
3. ↑  Aral Sea Error in Webarchive template: Empty url.

Pautan luar
-----------

* Tapak Gonur Depe di Gurun Karakum
* gambar dan mengenai Gurun Karakum
* TravelBlog Darvasa Craters: Entrance to Hell

| Kawalan kewibawaan Sunting ini di Wikidata |
| --- |
| Umum | 
* VIAF
	+ 1
* WorldCat (melalui VIAF)

 |
| Perpustakaan negara | 
* Jerman

 |
Kereta Mini Mk I
Mini Cooper S lebih *sporty*
Kereta **Mini** adalah sebuah kereta kecil yang dikeluarkan oleh British Motor Corporation dari tahun 1959 sehingga tahun 2000. Kereta mini menjadi kereta buatan British yang paling popular. Kereta ini kini digantikan dalam tahun 2001 oleh kereta New Mini buatan BMW.

Kereta mini asal dilihat sebagai ikon tahun-tahun 1960-an,  dan mempunyai reka bentuk yang menjimatkan ruang dengan menggunakan enjin pacuan roda depan (kebanyakan kenderaan ketika itu menggunakan pacuan roda belakang). Tatarajah pacuan ini menjadi ikutan oleh pengeluar kerat yang lain. Kereta Mini menduduki tempat kedua dalam senarai kereta-kereta paling mempengaruhi dalam abad ke-20, dan dikalahkan hanya oleh kereta Model T Ford.

Reka bentuk revolusioner kereta ini dengan rekaan dua pintu dihasilkan untuk oleh British Motor Corporation oleh Sir Alec Issigonis (1906–88). Kereta Mini dibuat di kilang-kilang Longbridge dan Cowley dan kemudiannya dibuat juga di Australia, Belgium, Chile, Itali, Portugal, Afrika Selatan, Sepanyol, Uruguay, Venezuela dan Yugoslavia. Kereta ini juga dipasang di Malaysia dan mendapat sambutan ramai. 

Kereta Mini ini dibina dalam beberapa model utama; kereta Mini Mk I (dengan tiga perubahan besar), Mini Mk II, Mini Clubman dan Mini Mk III. Terdapat juga kereta estet, kereta pick-up, model van dan model Mini Moke – yang seperti sebuah jeep. Versi Mini Cooper dan Cooper S adalah versi kereta sport yang digunakan juga dengan jayanya sebagai kereta rali dan memenangi Rali Monte Carlo sebanyak 3 kali.

  

* 
* 
* 
* 
* 
* 
*

Rujukan
-------

1. ↑  Reed, Chris. *Complete Classic Mini 1959-2000*. ISBN 1-899870-60-1.
2. ↑  Reed, Chris. *Complete Mini: 35 Years Of Production History, Model Changes, Performance Data*. ISBN 0-947981-88-8.
3. ↑  Clausager, Anders. *Essential Mini Cooper*. ISBN 1-870979-86-9.
4. ↑  Wood, Jonathan (2005). *Alec Issigonis: The Man Who Made the Mini*. Breedon Books Publishing. ISBN 1-85983-449-3.
5. ↑  Nahum, Andrew (2004). *Issigonis and the Mini*. Icon Books. ISBN 1-84046-640-5.

|  |  |
| --- | --- |
|  | Wikimedia Commons mempunyai media berkaitan ***Kereta Mini*** |
**Hari Radio** (Rusia: День радио *Den' Radio*), **Hari Komunikasi Pekerja** (sebagaimana nama rasminya di Rusia) atau **Hari Radio dan Televisyen** (Ден на радиото и телевизията, seperti yang dikenali di Bulgaria) ialah perayaan bagi memperingati pembangunan radio di Rusia. Perayaan ini disambut pada setiap 7 Mei, yang mana pada tarikh tersebut tahun 1895 Alexander Popov telah berjaya menunjuk cara ciptaannya.

Hari Radio di Malaysia
----------------------

Pada tahun 2009, sebuah pertubuhan untuk stesen radio kormesil di Malaysia, *Commercial Radio Malaysia* (CRM) telah memilih untuk melancarkan Hari Radio Malaysia pada 9 September untuk menandakan tarikh sekali dalam hidup dalam sejarah radio komersil.

Rujukan
-------

1. ↑  Malaysia negara ketiga di dunia rai Hari Radio- Utusan Malaysia

Pautan luar
-----------

* IEEE - Popov's Contribution to the Development of Wireless Communication, 1895
* BBC News - Russia: mother of invention?
* Calend.ru - День радио (dalam b. Rusia)
Dari kiri; saron panerus, saron barung, dan demung; dari STSI Surakarta
**Saron** atau yang biasanya disebut juga **ricik**, adalah salah satu alat muzik gamelan yang termasuk keluarga balungan. Saron terbuat dari gangsa dan dimainkan dengan memukul dengan palu.

Dalam satu set gamelan gaya Surakarta, set gamelan biasanya mempunyai sepasang saron, laras pelog dan slendro. Saron menghasilkan nada satu oktaf lebih tinggi daripada demung atau saron panembung, dengan ukuran fizikal yang lebih kecil. Pemukul saron biasanya terbuat dari kayu, dengan bentuk seperti palu.

Cara pukulannya ada seperti sesuai nada, nada yang imbal, atau memukul berganti-ganti antara saron pertama dan kedua. Cepat lambat atau keras lemahnya pukul tergantung pada ketua daripada kendang dan jenis gendhingnya. Pada gendhing Gangsaran yang menggambarkan situasi peperangan misalnya, ricik dipukul dengan keras dan cepat. Dalam gendhing Gati yang bernuansa ketenteraan, ricik ditabuh lambat tetapi keras.

Dalam memainkan saron, tangan kanan memukul wilahan atau lembaran logam dengan pemukul, lalu tangan kiri menekan wilahan yang dipukul sebelumnya untuk menghilangkan dengungan yang tersisa dari pukulan nada sebelumnya. Teknik ini disebut *memathet* (kata dasar *pathet* = menolak).

Rujukan
-------

1. ↑  "Gamelan". *www.joglosemar.co.id*. Diarkibkan daripada yang asal pada 2021-04-11. Dicapai pada 2021-04-21. Unknown parameter `|dead-url=` ignored (bantuan)

|  |  |
| --- | --- |
| Kawalan kewibawaan Sunting ini di Wikidata | 
* MusicBrainz (instrumen)

 |
Hajah **Salmah binti Sheikh Hussein** merupakan ahli politik wanita Malaysia kelahiran Pulau Pinang dari Parti Islam Se-Malaysia (PAS). Beliau merupakan mantan Ketua Dewan Muslimat PAS Malaysia. Beliau pernah dilantik menjadi ahli Dewan Negara melalui lantikan Yang di-Pertuan Agong pada era Kerajaan Campuran PAS-BN pada 1975 hingga 1982.

Penglibatan dalam politik
-------------------------

### Pilihan raya

Salmah telah bertanding dalam pilihan raya umum Malaysia mewakili PAS sejak 1964. 

Kerusi Yang Ditandingi oleh Salmah Sheikh Hussein| Tahun | Kawasan | Individu | Undi | Lawan | Undi | Majoriti |
| --- | --- | --- | --- | --- | --- | --- |
| 1964 | Parlimen P038 Seberang Utara, Pulau Pinang | Salmah Sheikh Hussein (PAS) | 4,087 | **Ahmad Saaid (Perikatan-UMNO)** | **15,440** | 11,353 |
| Omar Mohamed Yusoff (PRM) | 3,277 |
| DUN N22 Muda, Pulau Pinang | Salmah Sheikh Hussein (PAS) | 1,496 | **Ismail Che Chik (Perikatan-UMNO)** | **5,769** | 4,273 |
| Ayob Mohamed Ali (PRM) | 687 |
| Salleh Darus (Bebas) | 453 |
| 1969 | Parlimen Jitra-Padang Terap | Salmah Sheikh Hussein (PAS) | 11,595 | **Fatimah Haji Hashim (Perikatan-UMNO)** | **15,145** | 3,550 |

### Ahli Dewan Negara

Salmah telah dilantik menjadi ahli Dewan Negara melalui lantikan Yang di-Pertuan Agong pada era Kerajaan Campuran PAS-BN bermula tahun 1975 hingga 1982. Beliau merupakan wanita pertama daripada PAS yang dilantik sebagai Senator. Beliau juga merupakan ahli PAS pertama dilantik sebagai Senator melalui lantikan Yang di-Pertuan Agong.

Pengiktirafan
-------------

Salmah telah terpilih menerima Anugerah Tokoh Persatuan Melayu Pulau Pinang (Pemenang) pada tahun 1990 bagi tokoh agama.

Rujukan
-------

1. ↑  "Senarai Tokoh Pemenang 1988-1999". *Persatuan Melayu Pulau Pinang*. Dicapai pada 21 Jun 2020.
**Morten Frost Hansen** (lahir 4 April 1958) ialah bekas pemain badminton dan kemudian jurulatih, yang mewakili Denmark. Sebagai pemain, beliau menghabiskan masa dua belas tahun dalam tiga kedudukan teratas dunia.

Kerjaya badminton
-----------------

Semasa kerjayanya, Frost memenangi hampir setiap kejohanan peringkat tertinggi, kecuali Kejohanan Badminton Dunia di mana beliau menjaringkan pingat perak dua kali (1985 dan 1987). Apabila beliau kehilangan Kejohanan Dunia kedua di peringkat akhir, berita utama itu menyebut "Pemain badminton dunia yang paling besar tidak mungkin Juara Dunia." Walaupun ini mungkin nota kaki yang kekal untuk kerjayanya, Frost mendominasi pada Kejohanan Badminton Terbuka All England. Beliau memenangi kejohanan itu pada tahun 1982, 1984, 1986, dan 1987. Frost juga menjadi juara Eropah pada tahun 1984 dan 1986. Beliau memenangi kejohanan Nordik setiap tahun dari 1978 hingga 1984 dan sekali lagi pada tahun 1988. 

Frost juga dibezakan dengan memenangi semua kejohanan Grand Prix undangan sekurang-kurangnya sekali, termasuk Denmark Terbuka di negara asalnya, yang mana dia juara 1980-1986 dan 1989. Morten Frost mewakili Denmark dalam pasukan kebangsaan dari tahun 1976 hingga 1991, lebih lama daripada orang lain. 

Dikenali kerana kerja kerasnya yang licin dan cair, gaya bermain Frost adalah sesuatu yang menyeberang antara permainan perseorangan tradisional yang memaparkan pelbagai kelebihan (lobs) dan titisan, dengan smash yang sering digunakan untuk pulangan yang lemah, dan permainan perseorangan moden yang memaparkan lebih banyak pemecatan dari awal daripada perhimpunan untuk membuat bukaan. 

Morten Frost dilantik ke dalam Dewan Kemasyhuran Badminton BWF pada tahun 1998.

Rujukan
-------

1. ↑  "Players: Morten-Forst Hansen". Smash - Badminton site. Dicapai pada 2008-03-18.[*pautan mati kekal*]
2. ↑  "High hopes for Morten Frost to revive Malaysia's badminton glory". The Malaysian Insider. 27 February 2015. Diarkibkan daripada yang asal pada 31 January 2016.
3. ↑  "Frost maintains that 'personal reasons' were why he quit". *New Straits Times*. September 19, 2017.

Pautan luar
-----------

* Profil Morten Frost - BadmintonDenmark.com
**Hutan pantai** terdapat di kawasan pinggir laut yang rendah, bersaliran baik, berpasir dan terdedah kepada tiupan angin dari laut. Antara tumbuh-tumbahan yang terdapat di hutan pantai ialah pokok Ru. Hutan pantai tedapat di Pantai Timur semenanjung Malaysia iaitu kebanyakan Pahang(Sekitar Kuantan), seluruh garis pantai Negeri Terengganu dengan jarak 255 km dan Kelantan.

  

Kawasan pesisiran pantai merupakan entiti yang kompleks di mana pelbagai interaksi haiwan, tumbuhan, manusia dan kuasa alam yang dinamik berlaku. Terdapat pelbagai jenis hutan yang berada di kawasan ini seperti hutan paya laut atau hutan bakau, hutan paya gambut, hutan tepian sungai, dan hutan pantai. Kawasan hutan di pesisiran pantai memainkan peranan yang amat penting kepada kesejahteraan penduduk pesisir yang tinggal berhampiran dengan pantai dari segi sosial, ekonomi, dan keselamatan. 

Pokok Tapak Kuda yang tumbuh di tepi pantai.
Hutan paya laut merupakan habitat kepada pelbagai spesies tumbuhan yang mempunyai ciri-ciri morfologi dan fisiologi yang istimewa lagi unik yang berfungsi untuk penyesuaian kepada persekitaran yang sentiasa mengalami air pasang surut, kemasinan air yang tinggi, keadaan tanah berlumpur, terdedah pada pukulan ombak serta tiupan angin yang kencang sepanjang masa. Antara spesies yang tumbuh di kawasan ini adalah seperti Bakau minyak (Rhizophora apiculata), pokok Bakau Kurap (Rhizophora mucronata) dan banyak lagi, pokok kelapa, pokok renek, pokok Mengkuang Laut, tumbuhan menjalar seperti pokok tapak kuda dan semak samun. Tumbuh-tumbuhan ini dapat hidup walaupun sekali-sekala ditengelami air laut.
Imej satelit untuk pulau Borneo pada 19 Ogos 2002 yang menunjukkan asap daripada pembakaran hutan-hutan paya gambut.
**Hutan paya gambut** merujuk kepada kawasan hutan tropika dan subtropika yang terdapat di belakang hutan paya laut menghala ke darat di mana terdapat tanah lembap khusus berisi gambut dan airnya yang kurang masin. Spesies utama yang terdapat di kawasan ini ialah pokok meranti. Kawasan-kawasan hutan ini yang luas telah dibalak pada kadar yang tinggi. 

Pada sepanjang dekad yang lalu, kerajaan Indonesia telah menyalir sebilangan hutan paya gambut di pulau Borneo untuk dijadikan tanah pertanian. Tahun-tahun kering pada 1997-8 and 2002-3 mengakibatkan kebakaran-kebakaran yang besar di dalam hutan-hutan paya gambut. Sebuah kajian yang dilaksanakan oleh Agensi Angkasa Lepas Eropah mendapati bahawa hutan-hutan paya gambut merupakan suatu simpanan karbon yang penting untuk planet ini, dan kebakaran-kebakaran pada 1997-8 telah membebaskan sehingga 2.5 bilion tan karbon, dengan kebakaran-kebakaran pada 2002-3 membebaskan lagi antara 200 juta hingga 1 bilion tan karbon ke dalam atmosfera.

Kawasan ekologi hutan paya gambut
---------------------------------

* Hutan-hutan paya gambut Borneo (Brunei, Indonesia, Malaysia)
* Hutan-hutan paya gambut Semenanjung Malaysia (Malaysia, Thailand)
* Hutan-hutan paya gambut Sumatera (Indonesia)
* Hutan-hutan paya gambut Tembusan Tonle-Mekong (Kemboja, Vietnam)

Pautan luar
-----------

* Envisat focuses on carbon-rich peat swamp forest fires (European Space Agency)

|  |  |
| --- | --- |
| Ikon tunas | Rencana berkaitan ekologi ini ialah rencana tunas. Anda boleh membantu Wikipedia dengan mengembangkannya. |

* l
* b
* s

|  |  |
| --- | --- |
| Ikon tunas | Rencana geologi ini ialah rencana tunas. Anda boleh membantu Wikipedia dengan mengembangkannya. |

* l
* b
* s
Lukisan Mughal Mumtaz Mahal
**Mumtāz Mahal** (April 1593 - 17 Jun 1631) (Parsi, Urdu: ممتاز محل; mumtɑːz mɛhɛl; bermakna "hiasan kesayangan di istana") ialah nama ringkas biasa bagi **Arjumand Banu Begum**, seorang maharani India semasa Dinasti Mughal. Beliau telah dilahirkan di Agra, India. Ayahnya ialah seorang bangsawan Parsi yang bernama Abdul Hasan Asaf Khan, yang merupakan abang kepada Maharani Nur Jehan (yang kemudian menjadi isteri kepada maharaja Jahangir). Mumtaz Mahal seorang Islam yang bermazhab Syiah. Beliau berkahwin pada umur 19 tahun, iaitu pada 10 Mei 1612, dengan Putera Khurram, yang kemudian menaiki takhta Merak sebagai Maharaja Mughal Shah Jahan I. Beliau merupakan isteri ketiga dan paling disayangi oleh Shah Jahan. Mumtaz Mahal meninggal dunia di Burhanpur, Deccan (kini di Madhya Pradesh) semasa melahirkan anak ke-14, seorang anak perempuan yang diberi nama Gauhara Begum. Jenazahnya disimpan di Burhanpur selama 23 tahun sehinggalah pembinaan Taj disiapkan. Setelah siap, keranda beliau dipindahkan ke Agra. Jenazah beliau kemudian dikebumikan di dalam Taj Mahal di Agra.

Rujukan
-------

* Koch, Ebba. *The Complete Taj Mahal: And the Riverfront Gardens of Agra* (Hardback) `|format=` requires `|url=` (bantuan) (ed. First). Thames & Hudson Ltd. m/s. 288. ISBN 0500342091. Unknown parameter `|origdate=` ignored (`|orig-year=` suggested) (bantuan)
* Preston, Diana & Michael. *A Teardrop on the Cheek of Time* (Hardback) `|format=` requires `|url=` (bantuan) (ed. First). London: Doubleday. m/s. 354. ISBN 9780385609470. Unknown parameter `|origdate=` ignored (`|orig-year=` suggested) (bantuan)
***Mr. Donut Karamel*** ialah siri drama Malaysia tahun 2016 arahan Azman Yahya (Jinggo), dibintangi oleh Hafidz Roshdi,
dan Azira Shafinaz. Siri ini memulakan tayangan perdana di Slot Lestary TV3 bermula 2 November 2016 menggantikan *Sweetie Nanie*.

Sinopsis
--------

Kisah seorang novelis bernama Anggun Qairah yang kerjanya menulis dan makan donat karamel di sebuah kafe. Hari-hari tanpa jemu. Di situ dia mencurahkan ilham. Di situ dia khusyuk dan tenggelam dalam dunia ciptaannya.

Suatu hari dia bertemu dengan Faiq Faiqal secara tidak sengaja dalam satu kemalangan kecil yang merosakkan segala khazanah pentingnya. Cermin mata dan komputer ribanya hancur digilis kereta. Dengan rasa simpati, Faiq membantu Anggun dan menggantikan dua barang penting milik Anggun. Anggun yang rabun, tidak cam siapa lelaki yang melanggarnya.

Faiq pula sudah gila bayang. Dia, CEO Design Dynamic Berhad turun pangkat sebagai pelayan di Kafe Donat Karamel semata-mata kerana mahu mendekati gadis idamannya dengan menyamar sebagai Rafiqi. Rafiqi yang konon-kononnya meminati semua karya garapan Anggun.

Hari demi hari hubungan mereka semakin berkembang mekar sehinggalah Zhariff, lelaki sekampung dengan Anggun, mula mengganggu hubungan mereka. Namun, hubungan mereka tetap kukuh sehinggalah hari bersejarah mereka.

Anggun kecewa bila tahu Rafiqi yang sebenarnya adalah Faiq. Dia rasakan Faiq tidak ikhlas bila Faiq tidak jujur dan menipunya selama ini. Bermulalah misi ops pikat isteri yang dijalankan oleh Faiq. Pelbagai adegan lucu yang Faiq ciptakan.

Zhariff pula tidak jemu meminta-minta Anggun daripada Faiq. Sebagai suami Faiq rasa tercabar. Anggun pula salah faham bila terdengar pertengkaran mereka lalu membawa diri ke kampung. Bahagiakah Anggun di sisi Faiq? Faiq pula, masih ada lagikah kesabaran dalam menempuh rumah tangga yang dibina? Cinta perlukan kesabaran. Faiq pasti, akan ada bahagia di penghujung jalan.

Pelakon
-------

* Hafidz Roshdi sebagai Faiq Faiqal
* Azira Shafinaz sebagai Anggun Qairah
* Idris Khan sebagai Zharif
* Mona Allen sebagai Mimin
* Fimie Don sebagai Kamil
* Syazuwan Hassan sebagai Redwan
* Noniswara sebagai Datin Azie
* Roy Azman sebagai Dato' Azman
* Sheila Rusly sebagai Hajah Kamilah
* Shamsul Ghau Ghau sebagai Haji Khairuddin
* Sophia Liana sebagai Murni

Pencapaian
----------

Anugerah Drama Festival Kuala Lumpur 2017

* Top 5 Lagu OST Pilihan -Jangan Kecam Cintaku (Bahrain Rahman)
* Top 5 Pasangan Pilihan -Hafidz Roshdi & Azira Shafinaz
* Top 5 Pengarah Pilihan - Azman Haji Yahya
* Top 5 Aktor Pilihan - Hafidz Roshdi
* Top 5 Aktres Pilihan -Azira Shafinaz
* Top 5 Antagonis Pilihan-Idris Khan
* Top 5 Drama Pilihan-Mr Donat Karamel (JS Pictures)

Rujukan
-------

1. ↑   Drama Mr Donat Karamel. MyInfoTaip. Dicapai 17 Ogos 2021

*
***Home and Away*** (selalunya disingkat **H&A**) adalah drama lipur lara televisyen Australia. Ia dicipta oleh Alan Bateman dan memulakan siaran di Seven Network pada 17 Januari 1988. Bateman muncul dengan konsep pertunjukan tersebut semasa lawatan ke Kangaroo Point, New South Wales, di mana dia melihat penduduk tempatan mengadu tentang pembinaan seorang pengasuh rumah dan menentang gagasan anak angkat dari bandar yang tinggal di kawasan itu. Opera sabun pada mulanya akan dipanggil Refuge, tetapi namanya ditukar ke tajuk "ramah" di *Home and Away* sebaik sahaja pengeluaran bermula. Pertunjukan ini dimeriahkan dengan episod perintis sembilan puluh minit (kemudiannya dihidupkan semula dan di VHS dikenali sebagai *Home and Away: The Movie*). Sejak itu, setiap episod berikutnya telah disiarkan selama dua puluh dua minit dan Home and Away telah menjadi siri drama terpanjang kedua dalam televisyen Australia. Di Australia, ia kini disiarkan dari Isnin hingga Khamis pukul 7 malam.

'Home and Away' mengikuti kehidupan dan menyukai penduduk di Summer Bay, sebuah kota pantai fiksyen New South Wales. Siri pertama yang difokuskan pada keluarga Fletcher - Tom (Roger Oakley) dan Pippa (Vanessa Downing), dan lima anak angkatnya, Frank Morgan (Alex Papps), Carly Morris (Sharyn Hodgson), Lynn Davenport (Helena Bozich), Steven Matheson (Adam Willits) dan Sally Fletcher (Kate Ritchie) - yang berpindah dari bandar ke Summer Bay House, di mana mereka menganggap pekerjaan baru menjalankan taman kafilah dan akhirnya mengambil anak angkat keenam, Bobby Simpson (Nicolle Dickson). Rumah dan Away tidak tanpa kontroversi. Semasa musim pertama sahaja, ia memaparkan beberapa cerita cerita bertema dewasa seperti kehamilan remaja, rogol, ketagihan dadah dan alkohol dan overdos dadah. Siri ini telah menyentuh jalan cerita yang serupa selama bertahun-tahun yang sering melampaui slot masa yang dibatasi. Palm Beach di daerah Northern Beaches di Sydney telah digunakan sebagai lokasi untuk Summer Bay sejak tahun 1988. Pemandangan luarnya difilemkan di Palm Beach, sementara adegan dalaman difilemkan di Taman Teknologi Australia di Redfern.

Pautan luar
-----------

|  |  |
| --- | --- |
|  | Wikimedia Commons mempunyai media berkaitan: ***Home and Away***. |

|  |  |
| --- | --- |
|  | Wikiquote mempunyai koleksi petikan mengenai: ***Home and Away*** |

* Tapak web rasmi
* *Home and Away*  di Pangkalan Data Filem Internet (IMDb)
**Ikan Angel** (Jawi: ‏**ايكن انݢيل**‎code: ms is deprecated ‎; *Pterophyllum Sclare*) berbentuk pipih dan hujung mulutnya tajam. Sirip dorsal dan analnya terbuka lebar ke arah ekor. Di bahagian dada terdapat sepasang sirip yang terjuntai menjangkau ke ekor berwarna putih. Warna di bahagian bawah tubuhnya kelabu berkilat. Di bahagian atas kepalanya coklat kehitaman. Ikan ini boleh membesar sehingga 15cm. Morfologinya yang berbentuk cakera dan suka berenang di pertengahan akuarium menjadikan ia sangat digemari sebagai ikan hiasan. Ikan ini tahan lasak dan pemakanannya mudah. Ia diberi makan Blood worm, Daphnia sd. Moina sp. jejentik dan pelet. Ikan ini sesuai diternak secara berkumpulan. Ikan jantan mempunyai badan lebih besar daripada ikan betina. Jika dipandang dari atas kelihatan perutnya pipih dan kepalanya lebih besar. Bahagian atas antara mulut dan sirip dorsal (dahi) berbentuk cembung. Warnanya lebih terang. Liang genitalnya kecil panjang dan berbentuk 'V'. Ikan betina bersaiz lebih kecil. Pandangan dari atas kelihatan perutnya lebih besar dan kepalanya lebih kecil. Bahagian antara mulut dan sirip dorsal rata. Warnanya tidak secerah
ikan jantan. Liang genitalnya lebih tebal dan membengkak berbentuk 'U' apabila ikan telah matang. Tabiat ikan betina juga kurang agresif daripada ikan jantan.

Pembiakan
---------

Apabila ikan angel jantan dan betina yang matang mendapat pasangan yang sesuai ia akan sentiasa berdua-duan, dan akan mencari permukaan untuk bertelur. Ikan angle melakukan pesenyawan luaran. Telur mereka boleh menjangkau hingga 800 biji.

Rujukan
-------

1. ↑  Budi daya ikan hias air tawar untuk ekspor  
By Yusuf Bachtiar

Pautan luar
-----------

1. Diarkibkan 2004-11-15 di Wayback Machine
Bagi pelakon dengan nama sama, lihat Harrison Ford.

**Harrison Ford** (16 Mac 1884 – 2 Disember 1957) merupakan pelakon pentas dan filem Amerika Syarikat. Beliau sering menjadi pelakon utama dalam pementasan Broadway dan bintang di era filem senyap.

Kerjaya
-------

Dilahirkan di Kansas City, Missouri, Ford memulakan kerjaya lakonannya sebagai pelakon pentas. Beliau membuat kemunculan Broadway pertamanya pada tahun 1904 menerusi *Ranson's Folly*. Beliau turut muncul dalam pementasan lain seperti *Strongheart*; *Glorious Betsy*; *The Fight*; *The Switchboard*; *The Bubble*; dan *Rolling Stones*.

Ford memulakan kerjaya sebagai pelakon filem pada tahun 1915 dan berpindah ke Hollywood. Beliau memegang watak utama bersama-sama beberapa bintang lain seperti Constance Talmadge, Norma Talmadge, Marie Prevost, Marion Davies, Marguerite De La Motte dan Clara Bow. Kerjaya pergilem Ford berakhir sejurus selepas filem dengan suara diperkenalkan. *Love in High Gear* yang dilancarkan pada 1932 menjadi filem terakhir beliau dan satu-satunya filem bersuara beliau. Beliau kembali ke pentas teater. Beliau telah bersama *United Service Organizations* (USO) ketika Perang Dunia Kedua.

Kehidupan peribadi
------------------

Ford mengahwini pelakon pentas Beatrice Prentice pada 29 Mac 1909.

Pada 13 September 1951, beliau telah dilanggar sebuah kereta ketika berjalan kaki. Kecederaan yang dihadapinya tidak piluh dan menghabiskan hidupnya di *Motion Picture & Television Country House and Hospital* di Woodland Hills, California. Beliau meninggal dunia di hospital pada 2 Disember 1957 ketika berusia 73 tahun. Beliau telah disemadikan di *Forest Lawn Memorial Park Cemetery* di Glendale.

Sumbangan beliau dalam industri perfileman Hollywood telah melayakkan beliau untuk memiliki bintang di Laluan Kemasyhuran Hollywood.

Rujukan
-------

1. 1 2  Golden, Eve (2001). *Golden Images: 41 Essays On Silent Film Stars*. McFarland. m/s. 36. ISBN 0-7864-0834-0.
2. ↑  *Ancestry of Harrison Ford (1884–1957)* genealogy page as of 1910 Census

Pautan luar
-----------

|  |  |
| --- | --- |
|  | Wikimedia Commons mempunyai media berkaitan ***Harrison Ford (pelakon filem senyap)*** |

* Harrison Ford di Pangkalan Data Broadway Internet
* Harrison Ford di Pangkalan Data Filem Internet (IMDb)
* Harrison Ford di Allmovie
* Harrison Ford di Find a Grave
* Ford biography and photos at goldensilents.com
* Harrison Ford at Virtual History
* 1920 passport photo
* Studio portraits: photo #1, photo #2
* Film stills: with Wallace Reid *The Lottery Man* (1919) and with Clara Bow in *Three Weekends* (1928)

| Kawalan kewibawaan Sunting ini di Wikidata |
| --- |
| Umum | 
* ISNI
	+ 1
* VIAF
	+ 1
	+ 2
* WorldCat Identities
	+ 1
	+ 2

 |
| Perpustakaan negara | 
* Perancis (data)
* Jerman
* Amerika Syarikat
* Australia

 |
| Lain-lain | 
* Aplikasi Berfaset Terminologi Subjek
* SUDOC (Perancis)
	+ 1

 |
Halaman dari *Dioscurides Vienna* abad ke-6, versi bercahaya *De Materia Medica* abad ke-1
***Materia medica*** (lit.: 'bahan/bahan perubatan') ialah istilah Latin daripada sejarah farmasi untuk badan pengetahuan yang dikumpul tentang sifat terapeutik mana-mana bahan yang digunakan untuk penyembuhan (iaitu, ubat-ubatan). Istilah ini berasal daripada tajuk karya oleh pakar perubatan Yunani Purba Pedanius Dioscorides pada abad ke-1 Masihi, *De materia medica*, 'Mengenai bahan perubatan' (Περὶ ὕλης ἰατρικῆς, *Peri hylēs iatrikēs*, dalam bahasa Yunani).

Istilah *materia medica* digunakan dari zaman Empayar Rom hingga abad ke-20, tetapi kini secara amnya telah digantikan dalam konteks pendidikan perubatan dengan istilah **farmakologi.** Istilah ini kekal dalam tajuk lajur 'Materia Non Medica" *British Medical Journal.*

Pautan luar
-----------

* Michael Servetus Research Website with graphical study on the two Materia Medica, and the Manuscript of the Complutense by Servetus
* Complete editions of several Materia Medica of William Boericke, B. Mure, James Tyler Kent, John Henry Clarke, Henry C. Allen, Cyrus Maxwell Boger, Adolf zur Lippe
* Guide to Materia Medica circa 1830 at the University of Chicago Special Collections Research Center
Sistem politik Kesatuan Eropah
Templat:Politics of the United Kingdom
Templat:Politics of the European Union

Rencana ini ialah mengenai topik umum hubungan EU–UK potensi pasca-Brexit.  Untuk dokumen terlampir dengan Perjanjian Tarik Diri 2019, sila lihat Perisytiharan Hubungan Kesatuan Eropah–United Kingdom Masa Depan.  Untuk rundingan semasa 2020 antara UK dan EU untuk perjanjian perdagangan, sila lihat Rundingan perdagangan antara UK dan EU.  Untuk draf perjanjian perdagangan, sila lihat Perjanjian Perdagangan dan Kerjasama UK-EU.
Setakat Disember 2020, **hubungan pasca-Brexit United Kingdom dengan anggota Kesatuan Eropah yang tinggal** dipersetujui pada dasarnya tetapi kekal untuk disahkan. Berikutan pemisahan UK dari EU pada 31 Januari 2020, UK terus akur dengan peraturan EU dan menyertai dalam Kesatuan Kastam EU semasa "zaman peralihan Brexit" yang berakhir pada 31 Disember 2020. Draf Perjanjian Perdagangan dan Kerjasama EU-UK dijangka diguna pakai sementara dari 1 Januari 2021, pengesahan (atau penolakan) belum selesai oleh Parlimen Eropah dan British.

Nota
----

1. ↑  GMT, 1 Februari CET

Lihat juga
----------

* Hubungan United Kingdom–Kesatuan Eropah
* Keanggotaan United Kingdom dalam Kawasan Ekonomi Eropah

Rujukan
-------



|  |  |
| --- | --- |
| Ikon tunas | Rencana tentang politik ini ialah rencana tunas. Anda boleh membantu Wikipedia dengan mengembangkannya. |

* l
* b
* s
**Nana Khairina**  merupakan seorang pelakon sinetron Indonesia. 

Nana mengawali kerjayanya di dunia hiburan Indonesia sejak menjadi finalis Top Gues Aneka 1999. Setelah itu, perjalanan kerjaya Nana terbilang sangat mulus. Salah satu sinetron yang mengangkat namanya adalah "Dendam Nyi Pelet". Sinetron lain yang pernah dibintangi bongsu dari tujuh bersaudara ini adalah "Prahara Prabu Siliwangi", "Kehormatan", "Darah & Cinta 2", "Ikhlas", dan "Putri Cahaya". Bakat seni memang telah mengalir dalam dirinya, ibu bapanya, Chairuddin Arifin dan Rukiyah, merupakan seorang pelakon yang pernah main di beberapa filem layar perak di Sumatera Utara.

Nana bernikah dengan pesinetron Robin Walia. Mereka bertemu ketika berlakon sinetron "Prahara Prabu Siliwangi". Pernikahan mereka ini terjadi kerana Nana hamil. Menurut pengakuan Robin, dia bernikah dengan Nana di Cibubur pada 21 Julai 2002. Anak mereka, Rodrigo Robanna Walia, dilahirkan pada 1 Januari 2003.

Sinetron
--------

* *Dendam Nyi Pelet*
* *Prahara Prabu Siliwangi*
* *Kehormatan*
* Darah & Cinta 2
* *Ikhlas*
* *Putri Cahaya*
* *Hikmah*
* *Hikmah 2*
* *Hikmah 3*
* *Dongeng* Eps Putri Tidur Dan 3 Peri
* *Dongeng* Eps Istana Di Dasar Sungai

Pautan luar
-----------

* Profil  Diarkibkan 2010-03-01 di Wayback Machine dan berita  di KapanLagi.com
* Berita  di disctarra.com
**Nana Mirdad** (lahir di Jakarta, 14 Mac 1985; umur 38 tahun) tempat tinggal Jakarta (sebelum kelahiran Jakarta) merupakan seorang pelakon drama lipur lara Indonesia. Ia merupakan anak pertama bagi pasangan selebriti Jamal Mirdad dan Lydia Kandou. Adik kandungnya, Naysila Mirdad, juga merupakan seorang pelakon.

Pernikahan
----------

Nana telah bernikah dengan seorang pelakon drama lipur lara, Andrew White yang usianya 9 bulan lebih muda darinya pada 13 Mei 2006. Dalam pernikahan ini sempat timbul perbezaan kerana Nana seorang Protestan dan Andrew seorang Katolik, namun perbezaan itu dapat diatasi dengan baik. Pernikahan tersebut juga sedikit dihantui gosip kurang menyenangkan, bahawa Nana telah hamil sebelum bernikah. Khabar tersebut akhirnya disahkan kebenarannya oleh ibu Nana, artis senior Lydia Kandou. Nana akhirnya melahirkan anak lelaki pada 30 Disember 2006 yang diberi nama Jason Deandra White .

Drama lipur lara
----------------

* Pernikahan Dini
* Akulah Arjuna
* Kau Di Atas Aku Dibawah
* Liontin 1
* Liontin 2
* Dikejar Dosa
* Manis Dan Sayang
* Impian Cinderella
* Mujizat itu Nyata
* Maha Cinta
* Fajar
* Kasih

Iklan
-----

* Sozzis

### Rujukan

1. ↑  Lidya Kandou Akui Nana Hamil Sebelum Nikah, diakses 22 September 2007
2. ↑  Nana Mirdad Lahirkan Bayi Lelaki, dicapai 22 September 2007



  


|  |  |
| --- | --- |
| Ikon tunas | Rencana biografi berkaitan orang Indonesia ini ialah rencana tunas. Anda boleh membantu Wikipedia dengan mengembangkannya. |

* l
* b
* s
**Gula tambahan** (*added sugars*) ialah karbohidrat gula (pemanis kalorik) yang ditambah pada makanan dan minuman sewaktu penghasilan. Gula jenis ini tidak dapat dibezakan secara kimianya daripada gula semulajadi, namun istilah ini menjadi semakin digunakan untuk mengenalpasti makanan bercirikan kandungan bertenaga lebih daripada yang sepatutnya.

Gula tambahan langsung tiada nilai nutrisi maka ia menyumbang "kalori kosong". Pengambilan gula tambahan ini berkati rapat dengan pengambilan kalori yang tinggi lalu boleh menyebabkan berat badan berlebihan dan obesiti. Ia turut dikaitkan dengan peningkatan risiko penyakit kardiovaskular dalam kalangan pemuda serta juga dewasa.

Rujukan
-------

1. 1 2 3  Lindsay H Allen; Andrew Prentice (28 Disember 2012). *Encyclopedia of Human Nutrition 3E*. Academic Press. m/s. 231–233. ISBN 978-0-12-384885-7. Dicapai pada 4 April 2013.
2. 1 2  Welsh, J. A.; Sharma, A. J.; Grellinger, L.; Vos, M. B. (13 July 2011). "Consumption of added sugars is decreasing in the United States". *American Journal of Clinical Nutrition*. **94** (3): 726–734. doi:10.3945/ajcn.111.018366. PMC 3155936.
3. ↑  Welsh, J. A.; Sharma, A.; Cunningham, S. A.; Vos, M. B. (2011). "Consumption of Added Sugars and Indicators of Cardiovascular Disease Risk Among US Adolescents". *Circulation*. **123** (3): 249–57. doi:10.1161/CIRCULATIONAHA.110.972166. PMID 21220734.
**Khalifah bin Khayyat**, nama penuh, **Abu Amr Khalifah ibn Khayyat al Laythi al Usfuri** (c. 777 - c. 854 M) ialah seorang sejarawan Arab.

Keluarga beliau berasal dari Basra di Iraq. Datuknya seorang ahli hadis ternama dan Khalifah juga menempa nama sebagai seorang ahli hadis. Para sarjana Islam yang menjadi anak muridnya termasuk Imam Muhammad al-Bukhari dan Imam Ahmad ibn Hanbal.

Diketahui bahawa beliau menghasilkan sekurang-kurangnya empat karya besar; dua antaranya kekal sehingga kini. Ini termasuk *Tabaqat* (biografi) dan *Tarikh* (sejarah). Yang kedua itu berharga kerana ia merupakan satu daripada tiga kerja pensejarahan Arab yang paling awal, akan tetapi teks penuh tidak diketahu sehinggalah sebuah naskhah abad ke-11 ditemui di Rabat, Maghribi pada tahun 1966 (diterbitkan pada tahun 1967).

Rujukan
-------

* J. Schacht (1969), "The Kitab al-Tarih of Khalifa bin Hayyat", *Arabica*, **16**, 79-81. Schacht found the manuscript, and in the article reviews its publication by one of his former students.

|  |
| --- |
| Rencana ini ialah rencana tunas. Anda boleh membantu Wikipedia dengan mengembangkannya. |

* l
* b
* s

---

Jika anda melihat rencana yang menggunakan templat {{tunas}} ini, gantikanlah ia dengan templat tunas yang lebih spesifik.